Ratavolòira

La ratavolòira a l'é ën mamìfer ch'a smija ch'a vòla, an efet a plana mach.
Ël nòm a veul dì literalman rat ch'a vòla: cost animal a jë a smija a 'n rat, mach ch'a l'ha j'ale, con j'orije motobin pi gròsse e ij dent pitost pi longh.

A l'é n'animal ch'a viv ëd neuit.
Durant ël di a së stërma e a va a deurme 'ndrinta a dle balme. As buta a piòte an aria e as taca con j'onge a la pera.
A vëdd nen lontan, ma a sent tant bin.
Le ratavolòire a mangio bòje, ma ëdco fruta, ran-e e pess.

A-i në j'é 'd varie specie, fin-a un-a bela gròssa ch'a-j ciucia 'l sangh a le bestie. A-j diso "vampir" e a l'é per lòn che la fantasìa popolar (prima 'd tut romanz e cine) a l'han daje costa forma a cole creature d'imaginassion pi mòrte che vive.

Tanta gent a-j fà dle ca a le ratavolòire an manera ch'as fërmo da lor, përchè a mangio tante bòje sensa da manca da masseje con la chìmica.

Categorìa:Chiroptera